Charles Lewis Camp

**Charles Lewis Camp**, nado en Jamestown (Dacota do Norte) o 12 de marzo de 1893 e finado en San Jose (California) o 14 de agosto de 1975, foi un paleontólogo, historiador e zoólogo estadounidense, especializado en herpetoloxía.
## Traxectoria 
Seu pai, que era xurista, participou na elaboración da constitución do estado de Dacota do Norte. En 1895, a familia Camp mudouse ao sur de California. En 1908 Charles Lewis coñeceu a Joseph Grinnell (1877-1939), mentres buscaba fósiles na zona. Grinnell, que recoñeceu o interese de Camp pola historia natural e a paleontoloxía, o contratou en nome da Universidade de California en Berkeley para participar nunha misión de investigación na serra San Jacinto, no sur de California.

Charles L. Camp comezou a estudar en Berkeley en 1911 e doou ao seu Museo Zoolóxico unha rica colección herpetolóxica. Completou os seus estudos na Universidade de Columbia, en Nova York, onde recibiu clases de William King Gregory (1876-1970). A primeira guerra mundial interrompeu os seus estudos, e completou o seu doutoramento en Columbia e no Museo Americano de Historia Natural coa axuda de Mary Cynthia Dickerson (1866-1923). Entre os estudantes que coñeceu están Gladwyn Kingsley Noble (1894-1940) e Alfred Sherwood Romer (1894-1973).

Camp leu a súa tese de doutoramento en 1923, un traballo sobre a clasificación dos lagartos. Uniuse ao cadro de persoal da Universidade de California en Berkeley, onde ensinou anatomía comparada desde 1922. 

Participou en escavacións nas *Placerias Quarry* en 1930. Nese ano foi trasladado ao departamento de paleontoloxía da Universidade, onde tamén dirixiu o Museo desde 1930 a 1949. 

En 1923 describiu a infraorde dos Escincomorfos en "Classification of the lizards". *Bulletin of the American Museum of Natural History* **48**: 289-481.

Descubriu corenta esqueletos de *Shonisaurus* na década de 1960, que agora están no Parque Estatal Berlín-Ictoosauros.

Camp nomeou gran número de especies de réptiles mariños, como *Shonisaurus* e *Plotosaurus*, así como o dinosauro *Segisaurus*, do que publicou a súa descrición en 1936.

Retirouse en 1960.

## Publicacións 
* *California mosasaurs* (Berkeley, Los Angeles, University of California Press, 1942).
* *Classification of the lizards* (Nova York, NY, 1923, reprinted in 1971). Doctoratial thesis.
* *Earth song: a prologue to history* (Berkeley, California, University of California Press, 1952).
* *Bibliography of fossil vertebrates 1944–1948* (Geological Society of America, Nova York,1953) co-author Morton Green (1917–2003).
* *A Study of the Phytosaurs, with description of new material from Western North America* (Berkeley, Los Angeles, University of California Press, 1930).
* *Methods in Paleontology* (California, University of California Press, 1937) co-author G. Dallas Hanna (1887–1970).
*  
* Henry R. Wagner & Charles L. Camp, *The Plains and the Rockies: A Bibliography of Original Narratives of Travel and Adventure, 1800–1865* (Columbus, OH: Long's College Book Co., 1953).
* *James Clyman, Frontiersman,* (Portland, OR: Champoeg Press, 1960).

## Labor como historiador 
Ademais de científico, Camp foi tamén un importante historiador da América occidental. Este aspecto da súa traxectoria reflíctese principalmente en dúas obras. A primeira é a biografía do pioneiro americano James Clyman, que Bernard De Voto denominou "un dos media ducia de clásicos do campo". O segundo traballo é a terceira edición de *The Plains and the Rockies*, publicada en 1953, que Camp anotou exhaustivamente. Foi galardoado en 1970 co Premio *Memorial Henry Raup Wagner*, da California Historical Society.

## Abreviatura 
A abreviatura **Camp** emprégase para recoñecer a Charles Lewis Camp como autoridade na descrición e taxonomía en zooloxía.

## Recoñecementos 
* Bolsa de estudos Guggenheim.
*  Premio *Memorial Henry Raup Wagner*
### Epónimos 
* O terópodo *Camposaurus* foi nomeado en honor de Camp por Hunt *et al*. en 1998.

## Notas 
## Véxase tamén 
### Bibliografía 
* Kraig Adler, ed. (2012): *Contributions to the History of Herpetology*. Society for the Study of Amphibians and Reptiles. ISBN 978-0-9169-8482-3.